Creen el projecte ‘Xarxa de ciutats amigables amb les persones majors’
18 de setembre 2018

![](/media/40zjwrzw/65_c_mayores_02.jpg)  
_Foto de archivo semana cultural del mayor_

La regidoria de les Persones Majors de l'Ajuntament de Sagunt ha proposat a la Comissió Informativa de Serveis Socials que Sagunt forme part de la ‘Xarxa de ciutats amigables amb les persones majors’.

  

Este és un projecte impulsat per l'Organització Mundial de la Salut (OMS) amb l'objectiu de contribuir a la creació d'entorns i servicis que promoguen i faciliten un envelliment actiu i saludable. La coordinació d'este projecte està a càrrec de l'OMS, a nivell mundial i de la IMSERSO des de la Secretaria General en col·laboració amb el Ceapat, a Espanya.

  

La regidora de Majors, Natalia Antonino, ha explicat que “**l'objectiu d'este projecte és fer de Sagunt un municipi amigable amb l'envelliment de la població, fent convergir les polítiques, els servicis i les estructures relacionades amb l'entorn físic i social de la ciutat, que permeta a les persones majors viure dignament, gaudir d'una bona salut i continuar participant en la societat de manera plena i activa**”.

  

Així, es va a procedir a realitzar un estudi, dirigit per la professora titular de Psicologia Social i coordinadora de la unitat de recerca de la Universitat de València, Sacramento Pinazo, que consta de cinc fases. La primera es correspon amb el diagnòstic inicial on es detectaran les febleses i fortaleses del municipi referent a la amigabilitat. En la segona fase es desenvoluparà el Pla d'Acció i el seguiment del mateix. En la tercera es valorarà l'avaluació de l'impacte i l'execució del pla. En la quarta, l'avaluació dels progressos realitzats, i la cinquena i última, la millora contínua del pla.

  

El Consell de Persones Majors de Sagunt s'ha pronunciat favorablement perquè Sagunt siga reconeguda com a ciutat amigable amb la tercera edat. “**Entenem que és un projecte de tots i per a tots els nostres majors del municipi**”, ha declarat Antonino.

  

![](/media/undpclkr/65_c_mayores_01.jpg)  
_Foto de archivo semana cultural del mayor​_  

​

*   [](http://www.facebook.com/sharer.php?u=https://aytosagunto.es/va/actualitat/creen-el-projecte-xarxa-de-ciutats-amigables-amb-les-persones-majors/ "Facebook")
*   [](http://twitter.com/share?url=https://aytosagunto.es/va/actualitat/creen-el-projecte-xarxa-de-ciutats-amigables-amb-les-persones-majors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/creen-el-projecte-xarxa-de-ciutats-amigables-amb-les-persones-majors/ "Linked In")
*   [](mailto:?body=https://aytosagunto.es/va/actualitat/creen-el-projecte-xarxa-de-ciutats-amigables-amb-les-persones-majors/)